મનાઉસઃ બ્રાઝિલની એક જેલમાં ડ્રગ્સ માફિયા વચ્ચે થયેલી ગેંગવોરમાં જેલના અધિકારીઓ સહિત 60 લોકોનાં મોત થયાં છે હજુ આ ઘટનામાં મૃત્યુઆંક વધવાની સંભાવના છે. કારણ આ ઘટના અંગે તપાસ હજુ ચાલુ છે. આ અંગે સૂત્રોનાં જણાવ્યા અનુસાર આ ઘટના ગત રવિવારે સાંજે અમાજનેસ રાજ્યના મનાઉસમાં બની હતી. જેમાં જેલમાં રહેલા ડ્રગ્સ માફિયા વચ્ચે મારામારી થઈ હતી. જેમાં જેલમાં જ છુપાવવામાં આવેલાં હથિયારોનો છુટા હાથે ઉપયોગ થતા કેટલાંક કેદીઓનાં મોત થયાં હતાં. તેમની લાશ જેલમાંથી બહાર ફેંકી દેવામાં આવી હતી.